
TEISĖJŲ TARYBA
NUTARIMAS
DĖL TEISĖJŲ TARYBOS 2014 M. SPALIO 31 D. NUTARIMO NR. 13P-135-(7.1.2) „DĖL TEISĖJŲ VEIKLOS VERTINIMO TVARKOS APRAŠO PATVIRTINIMO“ PAKEITIMO

2016 m. gruodžio 9 d. Nr. 13P-129-(7.1.2)
Vilnius

Vadovaudamasi Lietuvos Respublikos teismų įstatymo 913 straipsnio 2 dalimi, 120 straipsnio 14 punktu, Lietuvos Respublikos Administracinių nusižengimų kodekso patvirtinimo, įsigaliojimo ir įgyvendinimo tvarkos įstatymo 1-2 straipsniais, Teisėjų taryba n u t a r i a:
1. Pakeisti Teisėjų veiklos vertinimo tvarkos aprašą, patvirtintą Teisėjų tarybos 2014 m. spalio 31 d. nutarimu Nr. 13P-135-(7.1.2) „Dėl Teisėjų veiklos vertinimo tvarkos aprašo patvirtinimo“, ir jo 9.4 papunktį išdėstyti taip:
„9.4. atvejus, susijusius su ilgai užsitęsusiu bylų nagrinėjimu (ilgiau kaip metus nagrinėjamos baudžiamosios, civilinės ir administracinės bylos bei ilgiau kaip pusę metų nagrinėjamos administracinių teisės pažeidimų ir administracinių nusižengimų bylos), juos lėmusias apibendrintas priežastis ir jų vertinimą;“.
2. Pakeisti Teisėjų veiklos vertinimo tvarkos aprašo priedo „Išvados apie teisėjo profesinę veiklą ir asmenines savybes forma“ 1.5 papunktį ir išdėstyti jį taip:
„1.5. Atvejai, susiję su ilgai užsitęsusiu bylų nagrinėjimu (ilgiau kaip metus nagrinėjamos baudžiamosios, civilinės ir administracinės bylos bei ilgiau kaip pusę metų nagrinėjamos administracinių teisės pažeidimų ir administracinių nusižengimų bylos), juos lėmusios apibendrintos priežastys ir jų vertinimas (pvz. teisėjas turi tris civilines ir dvi baudžiamąsias bylas, kurių nagrinėjimas užtruko ilgiau nei vienerius metus. Išanalizavusi ilgo bylų nagrinėjimo priežastis, bylų vilkinimo faktų teisėjo darbe nenustatyta – bylos sustabdytos iki bus išnagrinėtos kitos bylos, paskelbtos kaltinamųjų paieškos):“
3. Nustatyti, kad šis nutarimas įsigalioja nuo 2017 m. sausio 1 d.

